ຕອນເຊົ້າວັນທີ 13 ສີງຫາ 2018 ໂດຍການເປັນປະທານຂອງທ່ານ ຄຳພັນ ສິດທິດຳພາ ກຳມະການສູນກາງພັກ ປະທານສານປະຊາຊົນສູງສຸດ ໄດ້ເປິດກອງປະຊຸມເຜີຍແຜ່ເຊື່ອມຊືມ ມະຕິກອງປະຊຸມຄົບຄະນະຂອງຄະນະບໍລິຫານງານສູນກາງພັກ ຄັ້ງທີ່ 6 ສະໃໝທີ X, ພິທີມອບບັດສະມາຊິກພັກສົມບູນຊຸດທີ່ III ຂອງອົງຄະນະພັກສານປະຊາຊົນສູງສຸດ ແລະ ພິທີປະກາດການຊັບຊ້ອນພະນັກງານພາຍໃນກົງຈັກການຈັດຕັ້ງຂອງສານປະຊາຊົນສູງສຸດ ໂດຍມີ ຮອງປະທານສານປະຊາຊົນສູງສຸດ, ຄະນະບໍລິຫານງານ, ຫົວໜ້າກົມ-ຮອງ, ສະຖາບັນຄົ້ນຄົ້ວ ແລະ ພະນັກງານຂົງເຂດສານເຊົ້າຮ່ວມຢ່າງພ້ອມພຽງ.
ໃນກອງປະຊຸມທ່ານ ຄຳພັນ ສິດທິດຳພາ ໄດ້ຜ່ານມະຕິກອງປະຊຸມຄົບຄະນະຂອງຄະນະບໍລິຫານງານສູນກາງພັກ ຄັ້ງທີ່ 6 ສະໃໝທີ X ທີ່ໄດ້ຕິລາລາຄາຜົນຂອງການຈັດຕັ້ງປະຕິບັດວຽກງານຂອງພັກໃນໄລຍະ2ປີຜ່ານມາ ແລະ ຕໍ່ໜ້າ ເພື່ອໃຫ້ປະເທດຊາດຂອພວກເຮົາສືບຕໍ່ມີສະຖຽນລະພາບທາງດ້ານການເມືອງຢ່າງໜັກແໜ້ນ, ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ, ການພັດທະນາເສດຖະກິດ-ສັງຄົມ ບັນລຸຕາມແຜນການ ແລະ ຄາດໝາຍທີ່ວາງໄວ້, ໄດ້ເອົາໃຈໃສ່ໃນການອະນຸລັກ ແລະ ເສີມຂະຫຍາຍບັນດາຄຸນຄ່າວັດທະນະທຳຂອງຊາດ ແລະ ໄດ້ເອົາໃຈໃສ່ພົວພັນກັບເພື່ອນມິດຍຸດທະສາດ. ໃນກອງປະຊຸມຍັງມີພິທີມອບພິທີມອບບັດສະມາຊິກພັກສົມບູນຊຸດທີ່ III ໃຫ້ສະມາຊີກພັກຂອງອົງຄະນະພັກສານປະຊາຊົນສູງສຸດ. ແລະ ໄດ້ປະກາດການຊັບຊ້ອນພະນັກງານພາຍໃນກົງຈັກການຈັດຕັ້ງຂອງສານປະຊາຊົນສູງສຸດຊັບຊ້ອນພະນັກງານຫລາຍຕຳ ແໜ່ງເພື່ອໃຫ້ມີຄວາມແທດເໜາະກັບໜ້າວຽກ ແລະ ເໝາະກັບຄວາມຮູ້ຄວາມສາດມາດແນໃສ່ຮັບປະກັນໃຫ້ການປະຕິບັດໜ້າທີ່ວິຊາສະເພາະ ໃຫ້ມີຜົນສຳເລັດດີຂຶ້ນກວ່າເກົ່າ.
ພາບ - ຂ່າວ: ອານຸພົນພົມຮັກສາ